wickkiey/tamil-wikipedia-chunked huggingface dataset:
# திருவாலங்காட்டுத் திருப்பதிகம்

## ஆதிப்பதிகம்

பதிகம் என்றால் பத்து பாடல்களின் தொகுப்பாகும். இதன் இறுதியில் திருக்கடைகாப்பு எனும் பதிகத்தினைப் பாடுவதால் ஏற்படும் நன்மைகள் குறித்து கூறப்படும். காரைக்கால் அம்மையார் இரண்டு பதிகங்களைப் பாடியுள்ளார். காரைக்கால் அம்மையார் பாடிய இந்த பதிக முறையே முதன் முதலாகப் பாடப்பெற்றதாகும். அதனால் இவை மூத்த பதிகங்கள் என்றும், இறைவனை பதிக முறையில் பாடியமையால் திருப்பதிகம் என்றும் அழைக்கப்படுகிறது. திருவாலங்காட்டில் இறைவன் ஆடியதை பாடியமையால், இவை அனைத்தும் சேர்த்து திருவாலங்காட்டு மூத்த திருப்பதிகம் என்று அழைக்கப்படுகிறது.
# திருவாலங்காட்டுத் திருப்பதிகம்

## அம்மையாருக்குச் சிறப்பு

இப்பதிகங்களில் புனிதவதி என்று தன்னுடையப் பெயரைக் குறிப்பிடாமல் **காரைக்கால் பேய்** என்றே அம்மையார் குறிப்பிட்டுள்ளார். முதற்பதிகத்தில் நைவளம் எனும் பண்ணில் காரைக்கால் அம்மையார் பாடியுள்ளார். இரண்டாம் பதிகம் இந்தளம் எனும் பண்ணில் பாடப்பெற்றதாகும். இசையோடு இறைவனைப் பாடும் மரபு இந்த மூத்த திருப்பதிக பாடல்களிலிருந்தே தோன்றியதாகும். அதனால் காரைக்கால் அம்மையாரை தமிழிசையின் தாய் என்று போற்றுகின்றனர்.
# திருவாலங்காட்டுத் திருப்பதிகம்

## தேவாரத்திற்கு மூத்தது

கொங்கை திரங்கி, எட்டி இலவம் ஆகியவற்றில் தொடங்கும் பதிகங்கள் மூத்த திருப்பதிகங்கள் என்று அழைக்கப்படுகின்றன. இறைவனை பத்துப் பாடல்களைக் கொண்ட தொகுதியால் போற்றுவதை பதிகம் என்கின்றனர். இந்த முறையைப் பின்பற்றியே தேவார மூவரும் பாடியுள்ளனர்.  
“செடித்தலைக் காரைக்கால் பேய் செப்பிய செந்தமிழ் பத்தும் வல்லார் சிவகதி சேர்ந்து இன்பம் எய்துவரே” என்று இந்த அடைவுப்பாடல் குறிப்பிடுகிறது.  
“ஆடும் எங்கள் அப்பன் இடம் திருவாலங்காடே” என்னும் தொடரோடு 10 பாடல்களும் முடிகின்றன.
# திருவாலங்காட்டுத் திருப்பதிகம்

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# சேத்திர வெண்பா

**சேத்திர வெண்பா** பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்று.  
**சிவத்தளி வெண்பா** என்றும் க்ஷேத்திர திருவெண்பா வழங்கப்படுகின்றது.  
இதனைப் பாடிய ஐயடிகள் காடவர் கோமான் என்பவர் அறுபத்து மூன்று நாயன்மார்களில் ஒருவர். இதில் 24 வெண்பாக்கள் உள்ளன.  
ஆகிய ஊர்களிலுள்ள சிவனை வழிபட்டு இவர் பாடியுள்ளார்.
# சேத்திர வெண்பா

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# பொன்வண்ணத்தந்தாதி

பொன்வண்ணம் என்று இந்த நூல் தொடங்குவதால் இதற்குப் **பொன்வண்ணத்து அந்தாதி** என்னும் பெயர் சூட்டப்பட்டுள்ளது. பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்றான அந்தாதி வகையினது.  
நூலின் காலம் 650-710. இது சேரமான் பெருமாள் நாயனாரால் பாடப்பட்ட நூல். இவர் 63 நாயன்மார்களில் ஒருவர். அந்தாதி முறையில் தொடுக்கப்பட்டுள்ள 100 கட்டளைக் கலித்துறைப் பாடல்கள் இதில் உள்ளன.  
;நூலின் முதல் பாடல்  
:பொன்வண்ணம் எவ்வண்ணம் அவ்வண்ணம் மேனி பொலிந்தியங்கும்
:மின்வண்ணம் எவ்வண்ணம் அவ்வண்ணம் வீழ்சடை, வெள்ளிக்குன்றம்
:தன்வண்ணம் எவ்வண்ணம் அவ்வண்ணம் மால்விடை, தன்னைக்கொண்ட
:என்வண்ணம் எவ்வண்ணம் அவ்வண்ணம் ஆகிய ஈசனுக்கே.  
பொன்வண்ண மேனி. மின்வண்ணச் சடை, வெள்ளைநிறக் காளை ஆகியவற்றைக் கொண்டிருப்பவன் ஈசன். (இவற்றில் வியப்பு ஒன்றும் இல்லை) என் மனத்தின் வண்ணம் எப்போதெல்லாம் எப்படி எப்படி இருக்கிறதோ அப்படியெல்லாம் காட்சி தருகிறானே! - இது பாடல் சொல்லும் செய்தி.
# பொன்வண்ணத்தந்தாதி

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005  
றை
# திருவாரூர் மும்மணிக்கோவை

**திருவாரூர் மும்மணிக்கோவை** பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்றான மும்மணிக்கோவை வகையைச் சேர்ந்தது.  
நூலின் காலம் 650-710. இது சேரமான் பெருமாள் நாயனார் பாடிய நூல்களில் ஒன்று. திருவாரூர் சிவபெருமான்மீது பாடப்பட்டது. வெண்பா, கட்டளைக்கலித்துறை, ஆசிரியம் ஆகிய மூவகைப்பாடல்கள் மாறி மாறி வரும்படி பாடப்பட்டுள்ள 30 பாடல்களைக் கொண்டது. பாடல்கள் அகத்திணைச் செய்திகளாக உள்ளன.
;ஒரு பாடல்
:பொழுது கழிந்தாலும் பூம்புனம் காத்தெள்கி
:எழுதும் கொடியிடையாய் ஏகான் – தொழுதமரர்
:முன்னஞ்சேர் மொய்கழலான் முக்கண்ணான் நான்மறையான்
:மன்னும்சேய் போலொருவன் வந்து. (பாடல் 12)  
”எழுதும் கொடி போன்ற இடையையுடைய தோழியே! பொழுதோ போய்விட்டது. தினைப்புனம் காத்துக் களைத்துப்போயிருக்கிறேன். முக்கண்ணான், நான்மறையான் முருகவேள் போல என் கண்முன் நிற்கிறானே, என்செய்வேன்!” என்கிறாள் ஒரு தலைவி. இப்படி எல்லாப் பாடல்களும் அகத்திணைப் பாடல்களாக உள்ளன.
# திருவாரூர் மும்மணிக்கோவை

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# திருக்கைலாய ஞானஉலா

**திருக்கைலாய ஞானஉலா** பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்றான உலா வகையினது.  
நூலின் காலம் 650-710. சேரமான் பெருமாள் நாயனார் பாடிய இந்த உலா நூல் **ஆதியுலா** எனப் போற்றப்படுகிறது. (காரணம் உலா இலக்கியத்தில் இது முதல்நூல்). ”ஆதி” எனப்படும் கைலாய நாதன் உலாவருவதைப் பாடுவதாலும் இது ஆதியுலா எனப்பட்டது.  
இதில் 197 கண்ணிகள் உள்ளன. இறுதியில் ஒரு வெண்பாவும் உள்ளது. இந்த வெண்பா சங்ககாலத் தொகுப்புநூல் பத்துப்பாட்டு ஒவ்வொன்றின் இறுதியிலும் சேர்க்கப்பட்டுள்ள வெண்பா போன்றது. சிவன் உலா வரும்போது ஏழு பருவத்துப் பெண்களும் அவன்மீது காதல் கொள்கின்றனர்.  
;இந்த நூலிலிருந்து சில கண்ணிகள்  
:நன்றறி வார்சொல் நலம்தோற்று நாண்தோற்று
:நின்றறிவு தோற்று நிறைதோற்று – நன்றாகக்
:கைவண்டும் கண்வண்டும் ஓடக் கலைஓட
:நெய்விண்ட பூங்குழலாள் நின்றொழிந்தாள் – பெதும்பை பருவத்துப் பெண் (கண்ணி 98, 99)  
பொருள்: நலம் தோற்று, நாண் தோற்று, அறிவு தோற்று, நிறை தோற்று, கைவண்டு (வளையல்) ஓட, கண்வண்டு (விழி) ஓட, கலை (உணிந்துள்ள ஆடை) ஓட, நின்று உள்ளம் ஒழிந்து ஒப்புக்கு நின்றுகொண்டிருந்தாள்.
# திருக்கைலாய ஞானஉலா

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# முதலாம் காசியப்பன்

**முதலாம் காசியப்பன்** (*Kashyapa I*, பொ.பி. 479 - 497) என்பவன் இலங்கை மௌரிய மன்னர்கள் வம்சத்தில் இரண்டாம் மன்னனாவான். இவன் மௌரிய மன்னர்கள் வம்சத்தில் முதலாமனவனும் தன் தந்தையுமானவனான தாதுசேனன் என்பவனைச் சிறையில் அடைத்து கொன்றும் விட்டு அரசக்கட்டிலில் ஏறியவன்.  
கோட்டை]]
காசியப்பனின் தந்தையின் இன்னொரு மனைவியின் மகனும் ஆட்சிக்கு ஏற வேண்டிய பட்டத்து இளவரசனான முதலாம் முகலன் (பொ.பி. 497 - 515) என்பவன் தன் தந்தையைக் காசியப்பன் கொன்றுவிட்டதை அறிந்தவுடன் தமிழ்நாட்டுக்கு தப்பிச் சென்றான். அவன் திரும்பி வந்து தன்னைத் தாக்கக் கூடும் என்றெண்ணிய காசியப்பன் சீககிரி (தற்போதுள்ள அநுராதபுரத்திலிருந்து தென்கிழக்கே இருக்கும் சிகிரியா) என்னும் மலைக்கோட்டை அரண்மனையைக் கட்டி அங்கிருந்து அரசாண்டான். இவனுடைய பதினெட்டாம் ஆட்சியாண்டில் இவன் எதிர்பார்த்தபடியே முதலாம் முகலன் தன் நண்பர்களான தமிழ்நாட்டு நிகந்தர்களை இணைத்துக் கொண்டு படையெடுத்து வந்தான். தான் தோற்றுவிடுவோம் என்று தெரிந்தவுடன் காசியப்பன் தன் வாளால் தன் தலையை வெட்டி தற்கொலை செய்து கொண்டான். அதன் பிறகு முகலனே இலங்கையை அரசாண்டான். காசியப்பன் இறப்பதற்கு முன் அவன் அனுப்பிய திருமுகம் ஒன்று ஆறாம் நூற்றாண்டின் போது சீன அரசன் ஒருவனுக்கு சென்றிருக்கிறது என்பதைக் கொண்டு இவன் அரசாட்சிக் காலத்தை ஐந்தாம் நூற்றாண்டென நிச்சயிக்க முடிகிறது.
# கயிலைபாதி காளத்திபாதி அந்தாதி

**கயிலைபாதி காளத்திபாதி அந்தாதி** பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்றான அந்தாதி வகையினது.  
எழுதியவர் நக்கீரதேவ நாயனார்; காலம் 10-ஆம் நூற்றாண்டு. இதில் 100 வெண்பாக்கள் உள்ளன.  
காளத்தியில் கைலையைக் கண்டவர் அப்பர். இந்தக் கருத்தை மையமாகக் கொண்டு தோன்றியது இந்த நூல். இந்தத் தொடுப்பில் கைலை பற்றி ஒரு பாடலும், காளத்தி பற்றி அடுத்த பாடலும் என மாறி மாறிப் பாடல்கள் அமைந்துள்ளன.
# கயிலைபாதி காளத்திபாதி அந்தாதி

## பாடல்

எடுத்துக்காட்டுக்கு இரண்டு வெண்பாக்கள் அந்தாதித் தொடையுடன்
;கைலை
:மாறிப் பிறந்து வழியிடை ஆற்றிடை
:ஏறி இழியும் இதுவல்லால் - தேறித்
:திருக்கயிலை ஏத்தீரேல் சேமத்தால் யார்க்கும்
:இருக்கையிலை கண்டீர் இனிது. பாடல் 25
கயிலையை ஏத்தினால் பிறப்பிருக்கை இல்லை.
;காளத்தி
:இனிதே பிறவி இனமரங்கள் ஏறி
:கனிதேர் கடுவன்கள் தம்மின் - முனிவாய்ப்
:பிணங்கிவரும் தண்சாரல் காளத்தி பேணி
:வணங்கவல்லார் ஆயின் மகிழ்ந்து. பாடல் 26
காளத்தியைப் பேணுவார்க்கு என்றும் மகிழ்ச்சி.
;கைலை
:மகிழ்தலரும் வண்கொன்றை ... பாடல் 27
# கயிலைபாதி காளத்திபாதி அந்தாதி

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# திருஈங்கோய்மலை எழுபது

**திருஈங்கோய்மலை எழுபது** பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்று.  
ஈங்கோய் மலை சிவன்மீது பாடப்பட்ட 70 வெண்பாக்கள் கொண்டது இந்த நூல். இது நக்கீர தேவ நாயனாரால் பாடப்பட்டது. காலம் 10ஆம் நூற்றாண்டு.  
இந்த நூலிலுள்ள பாடல்களில் அணிநலன்கள் மிகுதி.  
48 முதல் 62 வரை உள்ள பாடல்கள் கிடைக்கவில்லை.  
;ஒரு பாடல்
:வழகிதழ் காந்தள்மேல் வண்டிருப்ப ஒண்தீ
:முழுகியதென் றஞ்சிமுழு மந்தி – பழகி
:எழுந்தெழுந்து கைந்நெரிக்கும் ஈங்கோயே திங்கள்
:கொழுந்தெழுந்த செஞ்சடையானெ குன்று. (பாடல் எண் 70)
;செய்தி
:வழுவழுப்பான காந்தள் மலரில் வண்டு அமர்ந்து தேனைப் பருகிக்கொண்டிருந்ததாம். அதைப் பார்த்த பெண்குரங்கு வண்டு தீயில் மூழ்கிவிட்டது எனக் கருதி தீ அணையட்டும் என்று எழுந்து எழுந்து தன் கையால் நெட்டிப்போட்டு சாபமிட்டுக்கொண்டிருந்ததாம். இப்படிப்பட்ட வளம் மிக்கது ஈங்கோய்மலை.
# திருஈங்கோய்மலை எழுபது

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# திருவலஞ்சுழி மும்மணிக்கோவை

**திருவலஞ்சுழி மும்மணிக்கோவை** பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்று.  
ஆசிரியம், வெண்பா, கட்டளைக் கலித்துறை என்னும் மூவகைப் பாடல்கள் மாறி மாறி வர 30 பாடல்கள் பாடுவது மும்மணிக்கோவை. திருவலஞ்சுழி தேவாரத் தலங்களில் ஒன்று. அவ்வூர்க் கோயிலிலுள்ள சிவனைப் போற்றிப் பாடப்பட்டது இந்த நூல்.  
பாடியவர் நக்கீரதேவ நாயனார்; காலம் 10ஆம் நூற்றாண்டு. இதில் மொத்தம் 15 பாடல்கள் மட்டுமே உள்ளன.  
;ஒரு பாடல்
:தானேறு மானேறு கைதொழேன் தன்சடைமேல்
:தேனேறு கொன்றைத் திறம்பேசேன் – வானேறு
:மையாரும் சோலை வலஞ்சுழியான் என்கொல்என்
:கையார் வளைகவர்த வாறு. (பாடல் எண் 11)  
”வலஞ்சுழிச் சிவனின் காளைமாட்டைக்கூட நான் தொழவில்லை. அவன் தலையிலுள்ள கொன்றை மாலையைப் பற்றிக்கூடப் பேசவில்லை. அப்படி இருக்கும்போது அவன் என் கைவளையல்கள் கழலுமாறு செய்துவிட்டானே.” – எனத் தலைவி ஒருத்தி இரங்குவதாக உள்ள அகத்திணைப் பாடல் இது.
# திருவலஞ்சுழி மும்மணிக்கோவை

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# திருஎழுகூற்றிருக்கை

**திருவெழுகூற்றிருக்கை** என்னும் பெயரில்
- திருஞான சம்பந்தர்
- திருமங்கை ஆழ்வார்
- நக்கீர தேவ நாயனார்
- அருணகிரிநாதர்
ஆகியோர் பாடிய பாடல்கள் உள்ளன.
# திருஎழுகூற்றிருக்கை

### நக்கீரதேவ நாயனார் பாடல்

திருஎழுகூற்றிருக்கை பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்று.  
ஏழு படிக்கட்டுகளில் ஒவ்வொன்றாக ஏறிநின்று அப்படிக்கட்டில் உள்ள எண்களால் தொகையிட்டுப் பாடி ஏறுவதும், இறங்குவதுமாகப் பாடுவது எழுகூற்றிருக்கை.  
இது திரு என்னும் அடைமொழியுடன் ‘திருவெழுகூற்றிருக்கை’ போற்றப்படுகிறது.  
இது சொல்லணிப் பாடல்.  
பத்தாம் நூற்றாண்டு நக்கீரதேவ நாயனார் பாடிய நூல் நூல் இது.
;பாடல் அமைந்துள்ள முறைமையைக் காட்டும் விளக்கம்
- ஓருடம்பு ஈருரு ஆயினை (1, 2)
- ஒன்று புரிந்து ஒன்றி ஈரிதழ்க் கொன்றை சூடினை. மூவிலைச் சூலம் ஏந்தினை (1, 2, 3)
- இருகோட்டு ஒருமதில் மூவெயில் நாற்றிசை முரண் அரண் செகுத்தனை (1, 2, 3, 4)
- ஒன்று நினைவோர்க்கு உறுதி, இரண்டு நினைவோர்க்கு முந்நெறி உலகம் காட்டினை. நான்கென ஊழி தோற்றினை. ஐந்தலை அரவம் அசைத்தனை (1, 2, 3, 4, 5)  
இப்படி ஏழுவரை அடுக்கிக் காட்டிக்கொண்டே செல்லும் இந்தப் பாடல் பின்னர் ஏழின் முகட்டிலிருந்து (7, 6, 5, 4, 3, 2, 1) இறங்கித் தொகுத்தும், பின்னர் முறையே (6, 5, 4, 3, 2, 1) என்கிற முறைப்படி (2, 1) என முடியும் வரையில் செல்கிறது.  
கடைசியில் ‘இருகண் மொந்தை ஒருகண் கொட்ட’ நடனமாடினான் என முடிகிறது.
# திருஎழுகூற்றிருக்கை

### அருணகிரிநாதர் பாடல்

- அருணகிரிநாதர் பாடிய திரு எழுகூற்று இருக்கை 27 வரிகள் கொண்டது.
- இதில் 'ஏரகத்து இறைவன்' என்று சுவாமிமலை முருகனைப் புலவர் வாழ்த்துகிறார்.
# திருஎழுகூற்றிருக்கை

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# ஜொனி 95

அளவை ஒப்பிடுவதற்காக வைக்கப்பட்டுள்ளது]]
**ஜொனி 95** மிதிவெடி இலங்கையில் விடுதலைப் புலிகளால் உருவாக்கபட்டுப் பாவிக்கபட்டது. இது மரப்பலகையில் மின்கலத்தை இணைப்பதன் மூலம் மிதிக்கும் போது மின் இணைப்பு குறுஞ்சுற்றாக்கப்படுவதன் மூலம் வெடித்தல் நிகழ்கிறது. இதில் மின்கலம் செயலிழந்தால் வெடிகத்தல் நிகழாது எனினும் வளவுகளைத் துப்பரவு செய்யும் போது எரித்தால் வெடித்தல் நிகழலாம் இதனாலே சேதனப் பசளையாக்குவது பரிந்துரைக்கப்படுகிறது. இது சுமாராக 50 கிராம் அளவிலான வெடிபொருளைக் கொண்டிருக்கும். இது அண்ணளவாக 11 செண்டிமீட்டர் நீளமும், 7 செண்டிமீட்டர் அகலமும் 5.5 முதல் 6 செண்டிமீட்டர் உயரமும் உடையது. கூடுதலான உலோகத்தை உள்ளடக்கியபடியால் இலகுவாக மிதிவெடிகளைக் கண்டுபிடிக்கும் கருவிகள் மூலம் கண்டுபிடிக்க இயலும். சிலசமயம் சிகப்பு நிறத்தில் ஆங்கிலத்தில் Jony 95 Made in Tamil Eeelam என்றவாறு எழுதப்பட்டு இருக்கும்.  
- ஐக்கிய நாடுகள் சிறுவர் நிதியத்தின் இலங்கையில் உள்ள மிதிவெடிகள், வெடிக்காத வெடிநிலையில் உள்ள வெடிபொருட்கள் பற்றிய துண்டுப்பிரசுரம்.
- ஹலோ ரஸ்ட் இன் வெடிபொருள் அகற்றுவோரின் புத்தகம்
# தாதுசேனன்

**தாதுசேனன்** (பொ.பி. 463 - 479) என்பவன் இலங்கை மௌரிய மன்னர்கள் வம்சத்தை சேர்ந்த முதல் மன்னனாவான். களப்பிரர் ஆட்சிக்காலத்தில் தமிழகத்திலிருந்து வந்த பாண்டியர் வேந்தர்கள் சிலர் இராசராட்டிரப் பாண்டியர் என்னும் ஆட்சியை தொடங்கி வைத்தனர். அக்காலத்தில் தாதுசேனன் அநுராதபுரம் மகாவிகாரை என்னும் பௌத்தப் பள்ளியில் இருந்தான். இவனுக்கு நாடாலும் ஆசையிருக்கிறதை அறிந்த இவனுடைய தாய்மாமன் இவனுக்கு மத நூல்களை போதிக்காமல் அரசியல் நூல்களை போதித்தான். தனக்கெதிரான தாதுசேனன் பௌத்தப் பள்ளியில் இருப்பதை அறிந்த முதலாம் இராசரட்டிரப் பாண்டியன் பாண்டு இவனை கைது செய்வதற்கு முயற்சித்தான். இதை அறிந்த தாதுசேனனும் அவன் மாமனும் மகாவலி கங்கை தாண்டிச் சென்று உருகுணை காட்டுப்பகுதிக்குச் சென்றனர். அக்காலத்தில் உருகுணை கலகக்காரர்களுக்குப் புகலிடமாக விளங்கியது. அங்கிருந்து இராசராட்டிரப் பாண்டியர்கள் மீது படையெடுக்க தக்க சமயம் பார்த்திருந்தனர் தாதுசேனனைச் சேர்ந்தவர்கள். ஆறு இராசராட்டிரப் பாண்டியர் மன்னர் ஆட்சியிலும் இராசராட்டிரம் மீது படையெடுத்தான். அனைத்து படையெடுப்பிலும் பாண்டிய மன்னர்களுக்கே வெற்றி கிட்டினாலும் திரிதரன் மற்றும் தாட்டியன் போன்ற இராசராட்டிரப் பாண்டியர்கள் இவனால் கொல்லப்பட்டனர். முடிவாக ஆறாம் இராசராட்டிரப் பாண்டிய மன்னனான பிட்டியன் ஆட்சியில் அவனைக்கொன்று இலங்கையைக் கைப்பற்றினான் தாதுசேனன். அதிலிருந்து இராசராடிரப் பாண்டியர் ஆட்சி முடிவு பெற்றது. மௌரிய வம்சத்தைச் சேர்ந்த இவனது வழிவந்தோரே அதன் பிறகு இலங்கையை சில நூற்றாண்டுகள் அரசாண்டனர்.
# தாதுசேனன்

## உள்நாட்டுப்பகை

இவனுக்கு இரண்டு மனைவிகள் இருந்தனர். முதல் அரசகுல மனைவிக்கு முதலாம் முகலன் (பொ.பி. 497 -515) என்ற மகனும் ஒரு மகளும் இருந்தனர். மற்றொரு மனைவிக்கு முதலாம் காசியப்பன் என்ற மகனுண்டு. தாதுசேனனின் தங்கை மகனுக்கு தன் முதல் மனைவியின் பெண்ணை மனமுடித்து அவனையே அமைச்சனாகவும் வைத்துக் கொண்டான். தன் பெண்ணை அமைச்சன் கொடுமைப்படுத்துகிறான் என்பதை அறிந்த தாதுசேனன் தன் தங்கையும் அமைச்சனின் தாயுமானவளை கொன்றுவிட்டான். அதனால் கோபமடைந்த அமைச்சன் காசியப்பனிடம் சென்று அவனுக்கு அரசாளும் ஆசையை ஊட்டிவிட்டு அவனின் தந்தையான தாதுசேனனையே கைது செய்யுமாறு செய்துவிட்டான். அதனால் பட்டத்துக்கு உரியவனான முகலன் தமிழகத்திற்கு தப்பிவிட்டான். அமைச்சன் அதனோடு நில்லாமல் காசியபனிடம் மீண்டும் சென்று உன் தந்தையான் தாதுசேனன் இலங்கையின் செல்வங்களை மொக்கல்லானனுக்காக ஒளித்து வைத்திருப்பதாக கூறியவுடன் தாதுசேனனையே காசியபன் கொன்றுவிட்டான். அதன் பிறகு காசியபன் (பொ.பி. 479 - 497] இலங்கையை அரசாண்டான்.
# விஎஸ் 50

**விஎஸ் 50** (*VS50*) இத்தாலி நாட்டுத் தயாரிப்பு. இது இலங்கை, ஈராக் ஆப்கானிஸ்தான் அங்கோலா மொசாம்பிக் நமிபியா சிம்பாப்வே ஆகிய நாடுகளிற் பாவிக்கப்பட்டது. மண்ணிறத்திலான இது சுமாராக 43 கிராம் வெடிபொருளைக் கொண்டிருக்கும். 9 செண்டிமீட்டர் விட்டமும் 4.5 உயரத்தையும் உடையது. குறைவான உலோகத்தை உள்ளடக்கியபடியால் மிதிவெடிகளைக் கண்டுபிடிக்கும் கருவிகள் மூலம் கண்டுபிடிப்பது சிரமாக இருக்கலாம். 45கிராம் அளவிலான ஆர்டிஎக்ஸ் வெடிபொருளைக் கொண்டுள்ளது.  
- ஹலோ ரஸ்ட் இன் வெடிபொருள் அகற்றுவோரின் புத்தகம்
- மிதிவெடிகள், வெடிக்காத வெடிநிலையில் உள்ள வெடிபொருட்கள் பற்றிய ஐக்கிய நாடுகளின் சிறுவர் நிதியத்தின் துண்டுப்பிரசுரம்
- விஎஸ்-50 தொழில்நுடபக்குறிப்புக்கள்
# ரைப் 72

**ரைப் 72** எனப் பொதுவாக அழைக்கப்படும் இந்த மிதிவெடி சீனத் தயாரிப்பாகும். பச்சைநிறமான இந்த ரைப் 72 மிதிவெடியில் A, B, C ரகங்கள் உள்ளது. இதில் B,C ரகங்கள் இலத்திரனியல் முறையில் இயக்கப்படுபவை. இதில் இருக்கும் ஊசியை விட மீதி எல்லாம் ஒன்றாகவே காட்சியளிக்கும் இது இலத்திரனியல் இரகமா அல்லது சாதரணமானதா எனக்கண்டுபிடிப்பது கடினமானது. மிதிவெடி அகற்றுபவர்கள் இதை அதே இடத்தில் வைத்து வெடிக்க வைக்குமாறே பரிந்துரை செய்யப்படுகின்றனர். 51 கிராம் அளவிலான வெடிபொருளைக் கொண்டிருக்கும் இது 7.8 முதல் 8 செண்டிமீட்டர் வரையிலான விட்டமும்*3.8 முதல் 4 செண்டிமீட்டர் உயரமும் உடையது. குறைவான உலோகத்தை உள்ளடக்கியபடியால் மிதிவெடிகளைக் கண்டுபிடிக்கும் கருவிகள் மூலம் கண்டுபிடிப்பது சிரமமாக இருக்கலாம்.  
- ஐக்கிய நாடுகள் சிறுவர் நிதியத்தின் இலங்கையில் உள்ள மிதிவெடிகள், வெடிக்காத வெடிநிலையில் உள்ள வெடிபொருட்கள் பற்றிய துண்டுப்பிரசுரம்.
- ஹலோ ரஸ்ட் இன் வெடிபொருள் அகற்றுவோரின் புத்தகம்
- மனிதர்களுக்கு எதிரான சிதறும் மிதிவெடி - ரைப் 72
# பொருளியல் கூட்டுறவு மற்றும் வளர்ச்சிக்கான அமைப்பு

**பொருளியல் கூட்டுறவு மற்றும் வளர்ச்சிக்கான அமைப்பு ** (Organisation for Economic Co-operation and Development, அல்லது **ஓஇசிடி**, ) 1961ஆம் ஆண்டில் உலக வணிகத்தையும் பொருளியல் வளர்ச்சியையும் தூண்டிட 34 நாடுகளால் நிறுவப்பட்ட ஓர் பன்னாட்டு பொருளியல் அமைப்பாகும். மக்களாட்சி மற்றும் சந்தைப் பொருளாதாரத்தில் நம்பிக்கை உடைய நாடுகளின் அரங்கமாக தங்கள் நிதிக்கொள்கைகளை பகிர்ந்து கொள்ளுதல், பொதுவான சிக்கல்களுக்கு தீர்வு காணுதல், நல்ல நடைமுறைகளை அடையாளம் காணுதல் போன்றவற்றை உரையாடவும் உறுப்பினர்களின் உள்நாட்டு வெளிநாட்டு கொள்கைகளை ஒருங்கிணைக்கவும் இது உள்ளது.  
இரண்டாம் உலகப் போருக்குப் பின்னர் ஐரோப்பாவின் மீள்கட்டமைப்பிற்கான மார்ஷல் திட்டத்தை செயல்படுத்த 1948ஆம் ஆண்டில் ஏற்படுத்தப்பட்ட ஐரோப்பிய பொருளியல் கூட்டுறவிற்கான அமைப்பிலிருந்து (OEEC) ஐரோப்பாவில் இல்லாத நாடுகளையும் சேர்த்துக்கொண்டு இந்த அமைப்பு உருவானது. இதன் உறுப்பினர் நாடுகளில் பெரும்பான்மையானவை உயர்வருமானம் உடைய பொருளாதாரங்கள் ஆகும். மனித வளர்ச்சிச் சுட்டெண் *மிக உயரிய நிலையில்* உள்ள இந்த நாடுகள் வளர்ந்த நாடுகளாகும்.  
ஓஇசிடியின் தலைமையகம் பிரான்சுத் தலைநகர் பாரிசில் உள்ளது.
# பொருளியல் கூட்டுறவு மற்றும் வளர்ச்சிக்கான அமைப்பு

## உறுப்பினர் நாடுகள்

ஓஇசிடியில் 32 உறுப்பினர் நாடுகள் உள்ளன; இரு நாடுகளுக்கு அழைப்பு விடப்பட்டுள்ளது.
# பொருளியல் கூட்டுறவு மற்றும் வளர்ச்சிக்கான அமைப்பு

## செயலாளர்கள்

- 1948–1955 &nbsp; ரொபேட் மார்ஜொலின்
- 1955–1960 &nbsp; ரெனே சேர்ஜென்ர்
- 1960–1969 &nbsp; தோர்கில் கிரிஸ்டென்சன்
- 1969–1984 &nbsp; எமிஎல் வான் லெனேப்
- 1984–1994 &nbsp; ஜீன்-க்ளயூட் பெயே
- 1994 *ஸ்டாவன் சோல்மன்* (இடைக்கால)
- 1994–1996 &nbsp; ஜீன்-க்ளயூட் பெயே
- 1996–2006 &nbsp; டொன் ஜோன்ஸ்டன்
- 2006–<small>தற்போது</small> &nbsp; ஜொஸ் ஏஞ்சல் குரியா
# ரங்கன் 99

மருதமடுப் கிராம அலுவலர் பிரிவிற் கண்டு அழிக்கப்பட்ட ஜொனி மின்சார மிதிவெடி]]
, வவுனியாவிற் கண்டெடுக்கப்பட்ட ஜொனி 99 மிதிவெடியின் வெடித்தலை ஆரம்பித்து வைக்கும் பியுஸ்]]
**ஜொனி 99** அல்லது **ரங்கன் 99** விடுதலைப் புலிகளின் மனிதர்களுக்கு எதிரான மிதிவெடியாகும். இது பாக்கிஸ்தானிய பீ4எம்கே1 மிதிவெடியைப் பிரதிபண்ணுவதன் மூலம் உருவாக்கப்பட்டதாகக் சிலராற் கருதப்பட்டாலும் இது அதைவிட அளவிற் பெரியதுடன் பாரிய பாதிப்பை ஏற்படுத்தும். இது 100 கிராம் அளவிலான வெடிபொருளைக் கொண்டிருக்கும். 9 செண்டிமீட்டர் விட்டமும் 5.5 சென்டிமீட்டர் உயரமும் உடையது. பெரும்பாலும் பிளாஸ்டிக் கதிரைகள், ஏனைய பிளாஸ்டிக் பொருட்களை உருக்கியே இதன் வெளிப்பாகம் தயாரிக்கப்ட்டதால் இதற்குக் குறிப்பிட நிறம் ஏதும் இல்லை. பொதுவாக பிளாஸ்டிக் கதிரைகள் எந்த நிறத்தில் இருக்கிறதோ அந்த நிறத்திலே இது காட்சியளிக்கும். குறைவான உலோகத்தை உள்ளடக்கியபடியால் மிதிவெடிகளைக் கண்டுபிடிக்கும் கருவிகள் மூலம் கண்டுபிடிப்பது சிரமாக இருக்கலாம். இதன் இன்னொரு வகையான மின்சார மிதிவெடிகள் இறுதிப்போரின் ஆரம்பத்தில் பயன்படுத்தப்பட்டாலும் வைப்பவர்களுக்கே காயத்தை உண்டுபண்ணியமையால் பின்னர் கைவிடப்பட்டது. இதைக் கையாள முயன்றால் வெடிக்கும், எனவே ஜொனி மின்சார மிதிவெடிகள் கண்டுபிடிக்கப்பட்டால் அந்த இடத்திலேயே வைத்து அழிக்கப்படும்.  
இது அம்மான் அம்மான் 2000 ஆகிய வாகனங்களுக்கு எதிரான மிதிவெடியில் வெடித்தலை ஆரம்பித்துவைப்பதற்கும் பயன்படுகிறது.
# பெருந்தேவபாணி

**பெருந்தேவபாணி** பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்று.  
இதன் காலம் 10ஆம் நூற்றாண்டு; ஆசிரியர் நக்கீரதேவ நாயனார். இவர் சிவபெருமான்மீது ஈடுபாடுடையவர் எனபதை இவரது பிற நூல்களாலும் அறியலாம்.  
பெருந்தேவன் என்பவன் சிவன். பாணி என்பது பாடல்.
# பெருந்தேவபாணி

## கதைக்கு அடிப்படை

தருமி கொண்டுவந்த பாட்டில் குற்றம் காட்டிய நக்கீரனைச் சிவன் சபித்தார் என்பது திருவிளையாடல் புராணத்தில் உள்ள ஒரு கதை. இந்தக் கதை பெருந்தேவபாணி என்னும் இந்த நூலின் அடிப்படையில் தோன்றியது.  
இந்த நூலில் நக்கீரதேவ நாயனார் சிவபெருமானைப் புகழ்ந்து பாடுகிறார். இந்த நூலின் இறுதியில் சேர்க்கப்பட்டுள்ள வெண்பா மேலே சொன்ன கதையை நினைவூட்டுகிறது.
# பெருந்தேவபாணி

## நூலின் அமைப்பு

பெருந்தேவபாணி முதலில் சிவன் புகழை 49 அடிகளில் அடுக்கிக்கொண்டே செல்கிறது.  
பின்னர் முன்னிலைப்படுத்தி 13 அடிகளில் புகழ் பாடுகிறது.
;முடிபு
:அதனால், கூடலாலவாய்க் குழகன் ஆவது அறியாது அருந்தமிழ் பழித்தனன் அடியேன். அருளல் வேண்டும் என மன்னிப்புக் கேட்டுப் பாடல் முடிகிறது.
# பெருந்தேவபாணி

## நூலின் அமைப்பு

### பா வகை

இந்தப் பாடலைச் செய்யுள் வடிவில் இணைக்குறள் ஆசிரியப்பா எனலாம். கலிப்பா எனவும் காட்டும் வகையில் அம்போதரங்கம், தனிச்சொல், சுரிதகம் என்னும் உறுப்புகளுடன் திகழ்கிறது.  
சிவபுராண அமைப்போடு ஒப்புமை உடையது.
# பெருந்தேவபாணி

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# சவாட்

**சவாட்** அல்லது **பிரான்சு குத்துச்சண்டை** என்பது கைகள் கால்களைப் பாவித்து, மேலத்தேய குத்துச்சண்டை மற்றும் உதைகள் சேர்ந்த பிரான்சு சண்டைக்கலையாகும். இதில் பாதத்தால் உதைப்பது மாத்திரம் அனுமதிக்கப்பட்டுள்ளது. சவாட் எனும் பிரான்சிய பதத்தின் பொருள் பழைய காலணி என்பதாகும். காலுதைச்சண்டை வகைகளில் சவாட் மாத்திரமே காலணிகளை உபயோகிக்க அனுமதிக்கிறது.
# அண்டவிய மொழிபெயர்ப்பி

**அண்டவிய மொழிபெயர்ப்பி** என்பது எந்த மொழியில் இருந்தும் எந்த ஒரு மொழிக்கும் நிகழ்நேரத்தில் மொழிபெயர்ப்புச் செய்யும் ஒரு கருத்திநிலைக் கருவி ஆகும். இது பல அறிபுனைக் கதைகளில் இடம்பெறும் ஒரு நுட்பக் கூறு ஆகும். அண்மைக் காலங்களில் இது குறிப்பிட்ட மொழிகளுக்கு இடையேயாவது நிறைவேற்றத்தக்க நுட்பங்கள் வளர்ச்சிபெற்று உள்ளன.
# நோய்க் கிருமிக் கோட்பாடு

**நோய்க் கிருமிக் கோட்பாடு** (Germ theory of disease) என்பது மனிதருக்கு உண்டாகும் பல நோய்கள் நுண் கிருமிகளால் உண்டாக்கப்படுபவை என்ற கோட்பாடு ஆகும். இந்தக் கோட்பாடு 19ம் நூற்றாண்டில் அறிமுகப்படுத்தப்பட்டது. இன்று மிக உறுதியாக இது நிறுவப்பட்டுள்ளது. நவீன மருத்துவத்தின் முக்கிய கோட்பாடுகளில் இதுவும் ஒன்றாகும்.
# கபோய்ரா

**கபோய்ரா** என்பது நடனமும் இசையும் சேர்ந்த ஒரு பிரேசிலிய சண்டைக் கலையாகும். ஏறக்குறைய 19ம் நூற்றாண்டின் ஆரம்பத்தில் பிரேசிலிய சுதேச மக்கள் மற்றும் ஆபிரிக்காவிலிருந்து கொண்டு வரப்பட்ட அடிமை மக்களின் வாரிசுகளால் கபோய்ரா உருவாக்கப்பட்டது. விரைவு, சிக்கலான நகர்வு என்பவற்றால் இது பிரபல்யம் மிக்கது. காலை வீசியடிக்க பாவிக்கப்படும் நெம்பு கோல் செயற்பாட்டிற்காக சக்தியும் வேகமும் பாவிக்கப்படுகிறது.  
கபோய்ரா எனும் சொல் பிரேசிலில் உள்ள டுபி எனும் மொழியிலிருந்து உருவாகியது.
# கபோய்ரா

## வரலாறு

கபோய்ரா வரலாறு பிரேசிலுக்குள் ஆபிரிக்க அடிமைகள் உள்வாங்கலுடன் உருவாகியது. 16ம் நூற்றாண்டிலிருந்து போர்த்துக்கல் தன் காலணித்துவ நாடுகளுக்கு ஆபிரிக்காவிலிருந்து அடிமைகளை அனுப்பியது. 38.5 வீதமான அடிமைகள் பிரேசிலுக்கு அனுப்பப்பட்டனர்.  
கபோய்ரா நீண்ட வரலாற்றைக் கொண்டது. ஆனாலும் இதன் ஆரம்பம், இடம், முறை பற்றிய விடயத்தில் குழப்பம் நிலவுகிறது.
# கபோய்ரா

## வரலாறு

### மூலம்

ஆபிரிக்க அடிமைகள் மனித நேயமற்ற முறையில் நடத்தப்பட்டனர். ஆபிரிக்க அடிமைகளை எண்ணிக்கை போர்த்துக்கேயரைவிட அதிகமாக இருந்தாலும் ஆயுதங்களின் குறைவு, காலணித்துவ சட்டம், வேறுபட்ட ஆபிரிக்க கலாச்சாரங்கள் மற்றும் புதிய இடம் பற்றிய போதிய அறிவின்மை போன்ற காரணங்கள் புரட்சிக்கு அனுகூலமாக அமையவில்லை.  
இக்காலகட்டத்தில்தான் கபோய்ரா உருவாக ஆரம்பித்தது. இது ஒரு சண்டை முறை என்பதைவிட உயிர்வாழ்வதற்கான நம்பிக்கையாக உருவாக்கப்பட்டது. எதுவித கருவிகளும் அற்று, தெரியாத இடத்தில் பிழைக்கவும், ஆயுதம் தரித்த காலணித்துவ முகவர்களின் தாக்குதல்களுக்குத் தப்பவும், தப்பித்த ஓர் அடிமையின் கருவியே இந்த கபோய்ரா.
# கபோய்ரா

## வரலாறு

### குயிலோம்பஸ் (மறைந்த வாழ்க்கை வாழ்ந்தவர்கள்)

ஆபிரிக்க அடிமைகளும் சில காலணித்துவத்தை வெறுத்தவர்களும் (சுதேசிகளும், சிறுபான்மையினரும், ஐரோப்பியர்களும்) இலகுவில் அடைய முடியாத உயரமான இடங்களில் தஞ்சம் புகுந்தனர். அங்கிருந்த பல இனத்தவ சமூகத்தவர்களும் தொடர்ச்சியாக காலணித்துவ படைகளின் நெருக்குதலுக்கு உள்ளாயினர். இதிலிருந்து தப்பிப் பிழைக்க உதவிய கபோய்ரா போருக்கான ஒரு சண்டைக் கலையாகியது. மறைந்த வாழ்க்கை வாழ்ந்த குயிலோம்பஸ் 24 சிறு தாக்குதல்களையும், 18 பெரும் தாக்குதல்களையும் எதிர்த்தனர். நூதனமான நகர்வு சண்டை நுட்பத்தைக் கொண்டு தங்களைப் பாதுகாத்த குயிலோம்பஸ் வீரனைப் பிடிப்பது ஒரு குதிரை வீரனைப் பிடிப்பதிலும் கடினம் என போர்த்துக்கல் வீரர்கள் கூறினர். நெதர்லாந்து ஆக்கிரமிப்பாளர்களை தோற்கடிப்பதிலும் பார்க்க குயிலோம்பஸ்களை தோற்கடிப்பது கடினம் என மாகாண ஆளுனர் அறிவித்தார்.
# கபோய்ரா

## சண்டைக் கலை

**கிங்கா** என்று அழைக்கப்படும் முன்னும் பின்னும் நகரும் நகர்வானது கபோய்ராவின் அடிப்படை நகர்வாகும். இது பாதுகாப்பு மற்றும் தாக்கம் நோக்கம் கொண்டது. இது இரண்டு காரணங்களைக் கொண்டது. ஒன்று நிலையான இயக்கத்தில் வைத்திருந்து, இலகு இலக்காக எதிராளியிடமிருந்து தப்புவிப்பது. மற்றது திறந்த பதில் தாக்குதலை தவிர்த்தல், ஏமாற்றுதல் போன்ற காரணங்களாகும்.  
சந்தர்ப்பம் அதிகரிக்கும் போது முகத்தில் தாக்குதல், நரம்பு மையங்களை தாக்குதல் அல்லது பலமாக வீழ்த்துதல் என்பன கபோய்ரா **தாக்குதல்களாகும்**. அதிகமான தாக்குதல்கள் கால்கள் மூலமாகவே மேற்கொள்ளப்படுகின்றன. தலை தாக்குதலில் பதில் தாக்குதலில் நகர்வு மிக முக்கியமானது. முழங்கை தாக்குதல், குத்துகள் என்பனவும் பிரதானமானவை.  
தடை ஏற்படுத்தாத கொள்கை **பாதுகாப்பில்** அடிப்படை. இதன் அர்த்தம் தாக்குதலை தடுக்காது நகர்வுகள் மூலம் தவிர்த்தல் ஆகும். தாக்குதலை தவிர்க்க இயலாதபோது தடுக்கலாம். விரைவான, ஊகிக்க முடியாத பதில் தாக்குதல், ஒன்றுக்கு மேற்பட்டவரை எதிர் கொள்ளும் திறன் மற்றும் வெற்றுக் கையுடன் ஆயுதமுள்ளவரை எதிர்த்தல் என்பனவற்றை வீரனின் தந்திரோபாயம் அனுமதிக்கிறது.
# கபோய்ரா

## கபோய்ரா விளையாட்டு

கபோய்ரா விளையாட்டானது விளையாட்டாகவும், கபோய்ரா பயிற்சியாகவும் செய்யப்படுகையில் போலியான சண்டையாகவே இருக்கும். மிக மூர்க்கமான விளையாட்டாக இல்லாதவிடத்து, முழங்கை தாக்குதல்கள் அல்லது குத்துக்கள் தவிர்க்கப்படுகிறது.
# கபோய்ரா

## இசை

கபோய்ரா இசையுடன் இணைந்தது. இது சந்தம் மற்றும் கபோய்ரா விளையாட்டை இணைக்கிறது. இசையானது பாடலுடன் இசைக் கருவிகளின் இசையையும் சேர்த்தது. தாளம் *பெரிம்பா* எனும் தனிச் சிறப்புமிக்க இசைக் கருவியால் கட்டுப்படுத்தப்பட்டு, மிக மெதுவாகவோ அல்லது மிக வேகமாகவோ காணப்படும்
# சோடோகான்

**சோடோகான்** (松濤館流 | Shōtōkan-ryū) என்பது கராத்தேயிலுள்ள பல வகைகளில் ஒன்றாகும். ஜியின் புனாகோசி (1868–1957) மற்றும் அவருடைய மகன் ஜிகோ புனாகோசி (1906–1945) என்பவர்களால் பல சண்டைக் கலைகளிலிருந்து மேம்படுத்தப்பட்ட கராத்தேயின் ஒரு வகையே சோடோகான் கராத்தே ஆகும். ஜியின் ஓக்கினாவாவில் பிறந்தார். இவருடைய பகிரங்க செயன் முறை, பல வகை கராத்தே முறைகளை பல்கலைக்கழக கராத்தே கழகங்களில் வளர்த்தல் போன்ற கராத்தே பிரபல்யப்படுத்தும் செயற்பாடுகளுக்காக பரந்தளவில் பாராட்டுப் பெற்றவர்.  
பல்கலைக்கழக கராத்தே கழகங்கள் மற்றும் வெளியிட கராத்தே பயிலகங்களில் ஜியின் பல மாணவர்களைக் கொண்டிருந்தார். கராத்தே பயிலகங்கள் அவருடைய மரணத்திற்குப் பிறகும் (1957) தொடர்ந்து கற்பித்தன. ஆயினும், உள்ளே காணப்பட்ட ஒத்துப் போகாத தன்மைகள் பல பிரிவு நிறுவனங்களை உருவாக்கியது. ஜப்பான் கராத்தே சங்கம் மற்றும் சோடோகாய் ஆரம்பத்தில் பிரிந்ததும், அதன் தொடர்ச்சியாக பல பிரிவுகள் உருவாகின. இன்று தனியொரு சோடோகான் கராத்தே பயிலகம் பாடசாலை இல்லை. இருந்தபோதிலும் அவை ஜியின் புனாகோசியின் தாக்கத்தைக் கொண்டுள்ளன. முதலாவதும் பெரிய வகையான கராத்தே வகைகளில் சோடோகான் கராத்தேயின் தாக்கம் கொண்ட முறையும் பாரம்பரியமிக்கதுமாக கருதப்படுகிறது.
# சோடோகான்

## சொல்லிணக்கம்

சோடோகான் ஜியின் உருவாக்கிய முதலாவது கராத்தே பயிலகத்தின் பெயராகும். மெஜிரோவில் 1939 இல் உருவாக்கப்பட்ட இது 1945 நேசநாட்டுப் படைகளின் விமானக் குண்டு வீச்சில் அழிந்தது. சோடோ என்றால் தேவதாரு அலை (காற்று வீசும்போது ஏற்படும் தேவதாரு ஊசிபோன்ற இலை முனைகளின் நகர்வு). இது அவருடைய புனைபெயராகவும் இருந்தது. இப்பெயரை தன்னுடைய மாணவர்களுக்கான செய்தி, கவிதை மற்றும் மெய்யியல் எழுத்துக்களின்போது பாவித்தார். கான் என்பதன் அர்த்தம் வீடு அல்லது மண்டபம் என்பதாகும். தங்கள் குருவை கௌரவப்படுத்த அவருடைய மாணாவர்கள் சோடோ-கான் எனும் அடையாளத்தை உருவாக்கி, ஜியின் அவர்களுக்கு கற்றுக்கொடுத்த மண்டபத்தின் வாசலின்மேல் வைத்தனர்.
# சோடோகான்

## தனிச் சிறப்புகள்

சோடோகான் பயிற்சியானது அடிப்படை, நகர்வின் அமைப்பு (காட்டா), சண்டை ஆகிய மூன்று பகுதிகளைக் கொண்டது.
# உலக சித்தர்கள் நாள்

**உலக சித்தர்கள் நாள்** (*World Siddha day*) என்பது சித்த மருத்துவத்தின் சிறப்பைப் போற்றும் வகையிலும், சித்த
மருத்துவம் குறித்த விழிப்புணர்வை ஏற்படுத்தவும், சித்த மருத்துவ அறிவியலை உருவாக்கிய சித்தர்களுக்கு நன்றி தெரிவிக்கும் வகையிலும் ஒவ்வோர் ஆண்டும் ஏப்ரல் 14 ஆம் நாள் கொண்டாடப்பட்டு வருகிறது.
# உலக சித்தர்கள் நாள்

## பின்புலம்

தமிழ்நாட்டின் முன்னாள் முதல்வர் மு. கருணாநிதி 2009 ஏப்ரல் 14 இல் சித்திரைப் புத்தாண்டு நாளை உலக சித்தர்கள் நாளாக அறிவித்தார். இதனை அடுத்து முதலாவது உலக சித்தர்கள் தினம் 2009 ஏப்ரல் 14 ஆம் நாள் கொண்டாடப்பட்டது. தமிழக ஆளுநர் சுர்ஜித் சிங் பர்னாலா கலந்து கொண்டு உரையாற்றினார். 2வது உலக சித்தர்கள் நாள் 2010 ஏப்ரல் 14 இல் சென்னை, அடையாறில் கொண்டாடப்பட்டது. இந்நிகழ்வில் 2000 த்திற்கும் அதிகமான சித்த மருத்துவர் மாணவர்கள், ஆசிரியர்கள், மற்றும் மருத்துவர்கள் கலந்து கொண்டனர். மூன்றாவது சித்தர்கள் நாள் கேரளாவில் திருவனந்தபுரத்தில் 2011 ஏப்ரல் 14, 15 ஆம் நாட்களில் கொண்டாடப்பட்டது.
# கோபப் பிரசாதம்

**கோபப் பிரசாதம்** நக்கீரதேவ நாயனாரால் எழுதப்பட்ட நூல்.  
ஆசிரியப்பாவால் ஆனது. புலவர் கூற்றுவன் மேல் கோபம் கொண்டு பாடிய செய்தியைக் கொண்டது. நக்கீரதேவ நாயனார் 10ஆம் நூற்றாண்டில் வாழ்ந்த புலவர்.  
இந்த நூல் பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்று.
# கோபப் பிரசாதம்

## உள்ளடக்கம்

இந்த நூலில் சிவன் பற்றிய கதைச் செய்திகள் புகழாரமாக அடுக்கப்பட்டுள்ளன. இப்படிப்பட்ட புகழையெல்லாம் அறியாமல் வாழும் மக்களை எமன் ஏன் இன்னும் கொண்டு போகவில்லை என்று புலவர் கோபம் கொள்கிறார்.  
சிவனைப் புகழ்கிறார்.  
சிவனை விட்டுவிட்டு வேறு நினைப்பவர் முயலை விட்டுவிட்டுக் காக்கையை வேட்டையாடச் சென்றவர் போன்றவர் ஆவர்.  
பித்தரைப் போன்ற ஆரியப் புத்தகப் பேய்  
இவரை அறுத்து நிலைநாட்டுபவர் ஆரும் இல்லை.  
எனவே, இவர்களைக் கொண்டேகாக் கூற்றம் தவறு செய்கிறது என முடிக்கிறார்.
# கோபப் பிரசாதம்

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# கார் எட்டு

**கார் எட்டு** பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்று.  
10ஆம் நூற்றாண்டில் வாழ்ந்த புலவர் நக்கீரதேவ நாயனார் இதன் ஆசிரியர்.
# கார் எட்டு

## நூலின் பெயர்

சிவபெருமானைக் கார்காலத்தோடு ஒப்பிட்டுப் பாடிய எட்டு வெண்பாக்கள் இதில் உள்ளன. எட்டு பாடல்களைக் கொண்ட நூலை ‘எட்டு’ என்றும், பத்துப் பாடல்கள் கொண்ட நூலைப் 'பத்து' என்றும், ‘பதிகம்’ என்றும் கூறுவர். இந்த வகையில் இந்த நூல் ‘காரெட்டு’ என்னும் பெயரைப் பெற்றுள்ளது. பதினெண்கீழக்கணக்கு நூல்களில் ஒன்றான ‘கார்நாற்பது’ என்பதன் பெயரோடு இதை ஒப்பிடலாம்.
# கார் எட்டு

## பாடல் எடுத்துக்காட்டு

:பாரும் பனிவிசும்பும் பாசபதன் பல்சடையும்
:ஆரும் இருள் கீண்டு மின் விலகி ஊரும்
:அரவம் செல அஞ்சும் அஞ்சொலார் காண்பர்
:கரவிந்த மென்பாரக் கார்.
;இந்தப் பாடலின் செய்தி
:கார் காலத்தில் பாரும் விசும்பும் இருண்டது. அந்த இருளைக் கிளறிக்கொண்டு ஒரு மின்னல். அந்த மின்னல் போல் சிவபெருமானின் செஞ்சடை தோன்றியது.
# கார் எட்டு

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# போற்றித்திருக்கலிவெண்பா

**போற்றித்திருக்கலிவெண்பா** பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் கலிவெண்பா என்பதும் ஒன்று.  
10ஆம் நூற்றாண்டில் வாழ்ந்த புலவர் நக்கீரதேவ நாயனார் இதன் ஆசிரியர்.
கலிவெண்பா என்னும் யாப்பால் சிவன் புகழை இந்த நூல் பாடுகிறது.  
:திருத்தங்கு மார்பின் திருமால் வரைபோல்
:எருத்தத் திலங்கியவெண் கோட்டுப் – பருத்த
:குறுந்தாள் நெடுமூக்கின் குன்றிக்கண் நீல
:நிறத்தால் பொலிந்து நிலமே – லுறத்தாழ்ந்து
:பன்றித் திருவுருவாய்க் காணாத பாதமலர்
எனத் தொடங்கிப் பாடல் ஓடுகிறது.
:காளத்தி போற்றி கயிலைமலை போற்றியென
:நீளத்தி னால்நினைந்து நிற்பார்கள் – தாளத்தோ(டு)
:எத்திசையும் பன்முரசம் ஆர்த்திமையோர் போற்றிசைப்ப
:அத்தனடி சேர்வார்கள் ஆங்கு.
எனக் கூறிப் பாடல் முடிகிறது.
# போற்றித்திருக்கலிவெண்பா

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# பரேலி கோட்டம்

**பரேலி கோட்டம்** இந்தியாவின் உத்தரப்பிரதேச மாநிலத்தின் நிர்வாக்க் கோட்டங்களில் ஒன்று. பரேலி நகரம் இந்தக்கோட்டத்தின் தலைநகரம் ஆகும். இக்கோட்டத்தில் கீழ் உள்ள மாவட்டங்களாவன:-
- பதாயூம் மாவட்டம்
- பரேலி மாவட்டம்
- பதாயூன் மாவட்டம்
- பிலிபித் மாவட்டம்
- ஷாஜகான்பூர் மாவட்டம்
# மகர்பட்டா

**மகர்பட்டா**, புனே நகரத்தில் உள்ள மென்பொருள் மற்றும் தகவல் தொழில்நுட்ப பூங்காவாகும். சுமார் 400 ஏக்கர் பரப்பளவில் அமைந்துள்ள இவ்விடத்தில் அசெஞ்சர், ஆம்டாக்சு, அவாயா, எலக்ட்ரானிக் டாட்டா சிஸ்டம்ஸ், சைபேசு மற்றும் ஐகேட் பட்னி உள்ளிட்ட பிரபலமான மென்பொருள் மற்றும் தகவல் தொழில்நுட்ப நிறுவனங்களின் அலுவலகமும், அந்நிறுவனங்களில் பணிபுரிபவர்களின் குடியிருப்பும் கொண்டுள்ளது.
# மகர்பட்டா

## இன்றைய மகர்பட்டா

மகர்பட்டாவில் மூன்று பிரிவுகள் உள்ளது.  
1. குடியிருப்பு: பூக்களின் பெயர்களைக் கொண்டு அனைத்து குடியிருப்புகளுக்கும் பெயர் சூட்டப்பட்டுள்ளது. எ.கா. * டேபோடில்ஸ்*, * ராய்ஸ்டோனியா* உள்ளிட்டவை.
1. வணிகம்: *மெகா சென்டர்* மற்றும் *டெஸ்டினேஷன் சென்டர்* என்ற இரண்டு பெரிய வணிக வளாகம் அமைந்துள்ளது.
1. சைபர் சிட்டி (தொழில் நுட்ப வளாகம்) மற்றும் சமுதாய பொருளதார மண்டலம் (SEZ - Social Economic Zone): 16 கோபுரங்கள் உள்ளது, ஒவ்வொரு கோபுரத்திலும், குறைந்தபட்சம் 6-அடுக்குகள் உள்ளது.
# முதலாம் மொக்கல்லானன்

**முதலாம் மொக்கல்லானன்** அல்லது **முதலாம் முகலன்** (பொ.பி. 497 -515) என்பவன் இலங்கை மௌரிய மன்னர்கள் வம்சத்தில் மூன்றாம் மன்னனாவான். இவனது மாற்றாந்தாய் மகனான முதலாம் காசியப்பன் (பொ.பி. 479 - 497) மௌரிய மன்னர்கள் வம்சத்தில் முதலாமனவனும் மொக்கல்லானன் மற்றும் காசியபனின் தந்தையுமானவனான தாதுசேனன் என்பவனைச் சிறையில் அடைத்து கொன்றும் விட்டு அரசக்கட்டிலில் ஏறியவன். காசியப்பனின் தந்தையின் இன்னொரு மனைவியின் மகனும் ஆட்சிக்கு ஏற வேண்டிய பட்டத்து இளவரசனான இந்த மொக்கல்லானன் தன் தந்தையைக் காசியப்பன் கொன்றுவிட்டதை அறிந்தவுடன் தமிழ்நாட்டுக்கு தப்பிச் சென்றான். அவன் திரும்பி வந்து தன்னைத் தாக்கக் கூடும் என்றெண்ணிய காசியப்பன் சீகிரியா (தற்போதுள்ள அநுராதபுரத்திலிருந்து தென்கிழக்கே இருக்கும் சீகிரியா) என்னும் மலைக்கோட்டை அரண்மனையைக் கட்டி அங்கிருந்து அரசாண்டான். இவனுடைய பதினெட்டாம் ஆட்சியாண்டில் இவன் எதிர்பார்த்தபடியே முதலாம் மொக்கல்லானன் தன் நண்பர்களான தமிழ்நாட்டு நிகந்தர்களை இணைத்துக் கொண்டு படையெடுத்து வந்தான். தான் தோற்றுவிடுவோம் என்று தெரிந்தவுடன் காசியப்பன் தன் வாளால் தன் தலையை வெட்டி தற்கொலை செய்து கொண்டான். அதன் பிறகு முகலனே இலங்கையை அரசாண்டான்.  
மேலும் தன் தந்தையான தாதுசேனனை கொல்ல காசியப்பனுக்கு உதவியாய் இருந்த 1000 பேர்களையும் முகலன் கொன்றுவிட்டான். மற்ற சில பேர்களின் மூக்கையும் காதையும் அறுத்து அவர்களை நாடு கடத்தியும் விட்டான். இதனால் தமிழகத்திலிருந்து தன் மீது படையெடுத்து வருவார்கள் என்பதையறிந்த இவன் பல ஏற்பாடுகளை செய்து இலங்கையை 18 ஆண்டுகள் அரசாண்டான். இவனுக்குப் பிறகு இவனுடைய மூத்த மகனான குமார தாதுசேனன் என்பவன் இலங்கையை அரசாண்டான்.
# திருக்கண்ணப்ப தேவர் திருமறம்

திருக்கண்ணப்ப தேவர் திருமறம் என்னும் பெயரில் பதினோராம் திருமுறையில் இரண்டு நூல்கள் இடம் பெற்றுள்ளன.
- 10ஆம் நூற்றாண்டில் வாழ்ந்த புலவர் நக்கீர தேவ நாயனார் இயற்றியது ஒன்று. இது நீண்ட ஆசிரியப்பாவில் அமைந்துள்ளது.
- 10ஆம் நூற்றாண்டில் கல்லாட தேவ நாயனார் இயற்றியது மற்றொன்று. இது 38 அடிகள் கொண்ட சுருக்கமான ஆசிரியப்பாவில் அமைந்துள்ளது.
96 வகையான சிற்றிலக்கியங்களில் ‘மறம்’ என்பதும் ஒன்று.
# திருக்கண்ணப்ப தேவர் திருமறம்

## மறம் பற்றிய நூல்கள்

எதிரிகளை வெல்வது ஒருவகை மறம். மன்ன்னுக்கு என் மகளைத் தரமாட்டேன் என முழங்குவது மற்றொரு மறம். இந்த நூல் காட்டுவது திருமறம்.  
பாரி முல்லைக்குத் தேர் தந்தது, பேகன் மயிலுக்குப் போர்வை தந்தது ஆகியவற்றைக் ‘கொடைமடம்’ என்றனர். கண்ணப்பன் தன் கண்ணைத் தானே பிடுங்கித் தந்தது ‘கொடைமறம்’. இந்தக் கொடைமறத்தைத் திருமறமாக்குகிறது இந்த நூல்.
# திருக்கண்ணப்ப தேவர் திருமறம்

## கண்ணப்பன் கதை

பொத்தம்பி நாட்டு உடுப்பூரில் வாழ்ந்த வேடன் திண்ணன். வேட்டையாடிச் செல்லும் வழியில் காளத்தி மலைமேல் இருந்த சிவலிங்கத்தைக் கண்டான். பசியோடு இருக்குமே என எண்ணித் தான் வேட்டையாடிக் கொண்டுவந்த இறைச்சிகளைப் படைத்து வைத்துவிட்டுப் போய்விட்டான். வழக்கமாகப் படைக்கும் அந்தணனர் அவற்றை நீக்கிவிட்டுத் தன் சைவ உணவைப் படைத்தார். திண்ணனின் அன்பு மேலானது என்பதை அந்தணனுக்கு வெளிப்படுத்த இறைவன் விரும்பினார். சிவலிங்க்கதின் வலக்கண்ணில் குருதி ஒழுகச் செய்தார். திண்ணனின் மூலிகை மருத்துவம் பயன் தரவில்லை. தன் கண்களில் ஒன்றைப் பிடுங்கி அதன்மீது ஒட்டவைத்தான். ஒழுகிய குருதி நின்றுவிட்டது. பின் லிங்கத்தின் மற்றொரு அதேபோல் குறுதி. திண்ணன் தன் மறுகண்ணையும் பிடுங்கி அப்பினான். இறைவன் “கண்ணப்பா! என் கண் குருதி நின்றுவிட்டதைப் பார்” என்றார். கண்ணப்பன் கண் பெற்றான்.
# திருக்கண்ணப்ப தேவர் திருமறம்

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# தடுமாற்றம்

**தடுமாற்றம்** (*Glitch*) என்பது முறைமையொன்றில் ஏற்படும் குறுகிய காலத்திற்கு நீடிக்கும் தவறு ஆகும்.
# தடுமாற்றம்

## கணினித் தடுமாற்றம்

பின்வரும் வழுக்கள் கணினித் தடுமாற்றங்களாகக் கொள்ளப்படும்.
- தவறாக எழுதப்பட்ட மென்பொருள் (மென்பொருள் வழு)
- இயக்குநரால் வழங்கப்பட்ட தவறான அறிவுறுத்தல்கள்
- கண்டறியப்படாத செல்லுபடியாகாத உள்ளீட்டுத் தரவுகள்
- கண்டறியப்படாத தொடர்பாடல் வழுக்கள்
- கணினி நச்சுநிரல்கள்
- கொந்துதல்  
கணினித் தடுமாற்றங்களின் காரணமாகப் பின்வரும் விளைவுகள் ஏற்படக்கூடும்.
- விசைப்பலகைச் செயல் பிழை
- எண் விசைப் பழுது
- அசாதாரணமான திரை
- தற்போக்குச் செய்நிரற்செயல் பிழைகள்
- அசாதாரணமாகச் செய்நிரல்கள் பதியப்படல்
# தடுமாற்றம்

## ஒளித்தோற்ற விளையாட்டுத் தடுமாற்றம்

ஒளித்தோற்ற விளையாட்டுகளில், செய்நிரலர்களால் ஏற்படுத்தப்படாத செய்நிரலாக்கல் வழுவே தடுமாற்றம் எனப்படும். ஒளித்தோற்ற விளையாட்டுத் தடுமாற்றங்களாகத் தவறாகக் காட்சிப்படுத்தப்படும் வரைகலை, விளையாட்டு உறைதல், ஒலியில் மாறுபாடு ஏற்படுதல் போன்றவற்றைக் குறிப்பிடலாம்.  
போகிமொன் ரெட்டிலும் புளூவிலும் மிசிங்னம்பர் என்ற போகிமொனின் தோற்றமும் போகிமொன் ரெட், புளூ, யெலோ என்பவற்றில் தடுமாற்ற நகரம் என அழைக்கப்படும் இடத்தின் தோற்றமும் தடுமாற்றங்களுக்கு எடுத்துக்காட்டுகளாகும்.
# தடுமாற்றம்

## தொலைக்காட்சித் தடுமாற்றம்

பரப்பலின்போது தடுமாற்றங்கள் நிகழ்வதுண்டு. அலைவரிசை கிடைக்காமையினால் திரையில் கோடுகள் விழுவதும் தொலைக்காட்சித் தடுமாற்றங்களினுள்ளேயே அடக்கப்படும். சில சந்தர்ப்பங்களில் தொலைக்காட்சி நிலையங்களில் ஏற்படும் பிரச்சினைகளாலும் தொலைக்காட்சித் தடுமாற்றங்கள் ஏற்படுவதுண்டு
# தடுமாற்றம்

## இதையும் பார்க்க

- மென்பொருள் வழு
# நிகந்தர்

**நிகந்தர்** என்பவர்கள் இலங்கையைச் சேர்ந்தவர்களால் தமிழ்நாட்டை ஆண்டவர்களாகக் கருதப்படும் ஒரு அரசவம்சத்தினர் ஆவர். நிகந்தர் என்பதற்கு சைன மதத்தைச் சேர்ந்தவர்கள் என்று பொருள். இவர்கள் இலங்கை மௌரிய மன்னர்கள் வம்சத்துள் மூன்றாமானவனான முதலாம் மொக்கல்லானன் என்பவனுக்கு மொக்கல்லானனின் மாற்றாந்தாய் மகனும் இலங்கை மௌரிய மன்னர்கள் வம்சத்துள் இரண்டாமனவனுமான முதலாம் காசியப்பன் என்றவனை எதிர்ப்பதற்கு உதவினார்கள்.
# நிகந்தர்

## நிகந்தர்கள் யார்?

1. இலங்கை மௌரிய மன்னர்கள் வழிவந்தவர்கள் இலங்கையை ஆண்ட போது இவர்கள் தமிழ்நாட்டை ஆண்டதாக சூல வம்சம் என்னும் இலங்கை வரலாற்று நூலில் கூறப்படுவதால் இவர்களின் காலம் பொ.பி. 450 - 550 என்று கூறலாம்.
1. நிகந்தர் என்பதற்கு சைனர் என்ற பொருள்படுவதால் இவர்கள் சைன சமயத்தைச் சேர்ந்தவர்கள் என்பது உறுதியாகிறது.
1. அதேசமயம் களப்பிரர் என்ற தமிழகத்தை ஆண்ட மன்னர்களும் சைன சமயத்தையே ஆதரித்தனர்.
1. அக்காலத்தில் தமிழகத்தை ஆண்ட பல்லவர்களும் பௌத்தம் என்ற புத்தமதத்திற்கே அதிகம் ஆதரவளித்தனர்.
# நிகந்தர்

## நிகந்தர்கள் களப்பிரர்களே

1. இலங்கை மௌரிய மன்னர்கள் ஆரம்ப காலத்தில் தமிழ்நாட்டில் களப்பிரர் கையே ஓங்கியிருந்தது.
1. இலங்கை மௌரிய மன்னர்கள் வம்சத்துள் முதலாமானவனான தாதுசேனன் என்பவன் பாண்டியர் வம்சத்துள் இலங்கை இராசராட்டிரம் பகுதியை ஆண்ட ஆறு இராசராட்டிரப் பாண்டியர்களிடமும் போரிட்டவன். அதனால் மொக்கல்லானனுக்கு பாண்டியர்களின் உதவி கிடைத்திருக்க நியாயமில்லை.
1. மேலும் நிகந்தர்கள் பெரும்படையை உதவிக்கு அனுப்பினர் என்று கூறப்படுவதால் இவர்கள் பாண்டியர்களாக இருக்க முடியாது. அக்காலத்தில் பாண்டியர்கள் களப்பிரர் ஆட்சிக்கு கீழிருந்தனர். அதனால் களப்பிரர்களே பெரும்படையை வைத்திருக்கக் கூடும்.  
மேற்கொடுத்த தகவல்களை கொண்டு நிகந்தர்கள் களப்பிரர்களே என்று மயிலை சீனி. வேங்கடசாமி நிறுவுகிறார்.
# கல்லாடனார்

**கல்லாடனார்** என்னும் பெயர் கொண்ட தமிழ்ப்புலவர்கள் பலர் உள்ளனர். இவர்கள் பல்வேறு காலகட்டங்களைச் சேர்ந்தவர்கள். இவர்கள் **கல்லாடர்** எனவும் குறிப்பிடப்படுகின்றனர்.  
- சங்ககாலத்துக் கல்லாடனார் - சங்க காலத்தில் வாழ்ந்தவர்.
- கல்லாட தேவ நாயனார் - திருக்கண்ணப்ப தேவர் திருமறம் பாடியவர்; 10ஆம் நூற்றாண்டில் வாழ்ந்தவர்
- முருகப் பெருமான்மீது கல்லாடம் என்னும் நூல் பாடியவர்
- தொல்காப்பிய உரையாசிரியர் கல்லாடர்
- கல்லாடம் நூறு பாடிய கல்லாடர்.
- கல்லாடர், பாட்டியல் இலக்கணம் செய்த புலவர்
- திருவள்ளுவ மாலையில் உள்ள பாடலைப் பாடிய கல்லாடர் என்னும் போலிப்புலவர்.
# கள்ள நோட்டு

**கள்ள நோட்டு** *(Counterfeit money)* என்பது ஒரு நாட்டில் வழக்கமாக பணத்தை அச்சடிக்கும் வங்கி அல்லது அரசு நிறுவனத்தைத் தவிர மற்றவர்கள் வெளியிடும் போலிப் பணம். பணத்தைக் காசுகளாக அச்சடித்த பழங்காலத்திலேயே போலிக் காசுகள் அடிக்கப்பட்டன. காகிதப் பணம் அச்சடிக்கப்பட்டது கள்ள நோட்டு உருவாக்குவதை எளிதாக்கியது. இரண்டாம் உலகப்போரின் போது நாஜிக்கள் இங்கிலாந்து மற்றும் ஐக்கிய அமெரிக்கப் பணத்தைப் போலியாக வெளியிட்டனர். இது அந்நாடுகளின் பொருளாதாரத்தைப் பலமிழக்கச் செய்யும் எண்ணத்திலான செயல்.  
இந்தியாவில் 500 மற்றும் 1000 உரூபாய் நோட்டுகளில் கள்ள நோட்டுகள் புழக்கத்தில் உள்ளன. இந்திய ரிசர்வ் வங்கி கள்ள நோட்டுப் புழக்கத்தைக் குறைக்கும் முயற்சிகள் பலவற்றை மேற்கொண்டுள்ளது.
# விந்தோக்

**விந்தோக்கு** (*Windhoek*, இடாய்ச்சு: ), நமீபியா குடியரசின் தலைநகரமும் மிகப்பெரிய நகரமும் ஆகும். இது மத்திய நமீபியாவில் கோமாசு மேட்டுநிலப் பகுதியில் ஏறத்தாழ 1,700 மீட்டர் (5,600 அடி) உயரத்தில் அமைந்துள்ளது. 2001 மக்கள் தொகை கணக்கெடுப்பின் படி இந்நகரின் மக்கட்டொகை 233,529 என மதிப்பிடப்பட்டுள்ளது.
# புலமைப்பித்தன்

**புலமைப்பித்தன்** (*Pulamaipithan*; 6 அக்டோபர் 1935 – 8 செப்டம்பர் 2021) தமிழ்க் கவிஞரும் பாடலாசிரியரும் ஆவார். இவர் 1968 இல் வெளியான குடியிருந்த கோயில் திரைப்படத்தில் *நான் யார் நீ யார்* என்ற பாடல் இயற்றியதில் பாடலாசிரியராக அறிமுகமானார்.
# புலமைப்பித்தன்

## வாழ்க்கைக் குறிப்பு

புலமைப்பித்தன் கோயமுத்தூரில் பிறந்தவர். இவரது இயற்பெயர் ராமசாமி ஆகும். 1964-இல் திரைப்படத்தில் பாடல் எழுதுவதற்காக சென்னை வந்தார். இவர் சாந்தோம் உயர்நிலைப் பள்ளியில் தமிழ் ஆசிரியராகப் பணியாற்றினார்.
# புலமைப்பித்தன்

## அரசியல் வாழ்க்கை

புலமைப்பித்தன் தமிழக சட்ட மேலவையின் துணைத் தலைவராகவும், அதிமுக அவைத்தலைவராகவும் பதவி வகித்தார். தமிழ்நாட்டின் முன்னாள் முதலமைச்சர் எம். ஜி. ராமச்சந்திரன் அவர்களால் "அரசவைக் கவிஞராகவும்" நியமிக்கப்பட்டார். இவர் எம். ஜி. ஆரின் நெருங்கிய நண்பரும் ஆவார்.
# புலமைப்பித்தன்

## தமிழக அரசின் விருதுகள்

- -2001 இல் தமிழக அரசின் பெரியார் விருது
# புலமைப்பித்தன்

## தமிழக அரசின் விருதுகள்

### சிறந்த பாடலாசிரியருக்கான விருதுகள்

1. 1977-1978 மதுரையை மீட்ட சுந்தரபாண்டியன்
1. 1980-1981 எங்கம்மா மகாராணி
1. 1988- நிறைய திரைப்படங்களுக்கு
1. 1993- பத்தினிப் பெண்
# புலமைப்பித்தன்

## மறைவு

உடல்நலக்குறைவு காரணமாக சிகிச்சை பெற்று வந்த இவர், சிகிச்சை பலனின்றி, சென்னை அடையாறில் உள்ள ஒரு தனியார் மருத்துவமனையில், 2021 செப்டம்பர் 08 அன்று தமது 85 ஆவது வயதில் மறைந்தார்.
# புலமைப்பித்தன்

## திரைப்படப் பட்டியல்

இவரின் பாடல்கள் இடம்பெற்ற திரைப்படங்கள்
# புலமைப்பித்தன்

## திரைப்படப் பட்டியல்

### 1960களில்

1. 1968- "குடியிருந்த கோயில்"
1. 1969- "அடிமைப் பெண்"
# புலமைப்பித்தன்

## திரைப்படப் பட்டியல்

### 1970களில்

1. 1971- "குமரிக்கோட்டம்"
1. 1972- "நல்ல நேரம்"
1. 1972- "இதய வீணை"
1. 1972- "நான் ஏன் பிறந்தேன்"
1. 1973- "உலகம் சுற்றும் வாலிபன்"
1. 1974- "சிரித்து வாழ வேண்டும்"
1. 1974- "சிவகாமியின் செல்வன்"
1. 1974- "நேற்று இன்று நாளை"
1. 1975- "நினைத்ததை முடிப்பவன்"
1. 1975- "பல்லாண்டு வாழ்க"
1. 1975- "இதயக்கனி"
1. 1976- "ஊருக்கு உழைப்பவன்"
1. 1976- "உழைக்கும் கரங்கள்"
1. 1976- "நீதிக்கு தலைவணங்கு"
1. 1976- "ரோஜாவின் ராஜா"
1. 1976- "மதன மாளிகை"
1. 1976- "வரப்பிரசாதம்"
1. 1977- "தீபம்"
1. 1978- "புண்ணிய பூமி"
1. 1978- "மதுரையை மீட்ட சுந்தரபாண்டியன்"
1. 1978- "திரிபுரசுந்தரி"
1. 1978- "சொன்னது நீதானா"
1. "நாடோடி"
1. 1979"ரோசாப்பூ ரவிக்கைக்காரி"
1. 1979- "பூந்தளிர்"
1. 1979- "கன்னிப்பருவத்திலே"
1. 1979- "நீயா"
1. 1979- "நீ சிரித்தால் நான் சிரிப்பேன்"
1. 1979- "திசை மாறிய பறவைகள்"
1. 1979- "சக்களத்தி"
# புலமைப்பித்தன்

## திரைப்படப் பட்டியல்

### 1980களில்

1. 1980- "காதல் கிளிகள்"
1. 1980- "விஸ்வரூபம்"
1. 1981- "நெஞ்சினிலே நினைவிருந்தால்"
1. 1981- "சொர்க்கத்தின் திறப்பு விழா"
1. 1981- "ராணுவ வீரன்"
1. 1981- "சங்கர்லால்"
1. 1981- "நீதி பிழைத்தது"
1. "1981-"கோயில் புறா"
1. 1981- "சாதிக்கொரு நீதி"
1. 1981- "ஆணிவேர்"
1. 1982- "இளஞ்சோடிகள்"
1. 1982- "ஆட்டோ ராஜா"
1. 1982- "ஊரும் உறவும்"
1. 1982- "டார்லிங், டார்லிங், டார்லிங்"
1. 1982- "வாலிபமே வா வா"
1. 1982- "பட்டணத்து ராஜாக்கள்"
1. 1982- "துணை"
1. 1982- "அதிசய பிறவிகள்"
1. 1982- "மஞ்சள் நிலா"
1. 1983- "மெல்லப் பேசுங்கள்"
1. 1983- "ஆயிரம் நிலவே வா"
1. 1983- "துடிக்கும் கரங்கள்"
1. 1983- "தூங்காத கண்ணின்று ஒன்று
1. 1983- "முந்தானை முடிச்சு"
1. 1983- "மிருதங்க சக்கரவர்த்தி"
1. 1983- "சாட்சி"
1. 1983- "தங்கமகன்"
1. 1983- "காஷ்மீர் காதலி"
1. 1984- "கடமை"
1. 1984- "பௌர்ணமி அலைகள்"
1. 1984- "நீங்கள் கேட்டவை"
1. 1984- "குழந்தையேசு"
1. 1984- "திருப்பம்"
1. 1984- "வெற்றி"
1. 1984- "வாழ்க்கை"
1. 1984- "வீட்டுக்கு ஒரு கண்ணகி"
1. 1984- "சத்தியம் நீயே"
1. 1984- "குடும்பம்"
1. 1984- "சிரஞ்சீவி"
1. 1984- "நூறாவது நாள்"
1. 1984- "24 மணி நேரம்
1. 1984- "கை கொடுக்கும் கை"
1. 1984- "எழுதாத சட்டங்கள்"
1. 1984- "நிலவு சுடுவதில்லை"
1. 1984- "ஒசை"
1. 1984- "வம்ச விளக்கு"
1. 1984- "தாவணிக் கனவுகள்"
1. 1985- "நீதியின் மறுபக்கம்"
1. 1985- "ஒரு நல்லவன் ஒரு வல்லவன்"
1. 1985- "அமுதகானம்"
1. 1985- "காக்கிசட்டை"
1. 1985- "பந்தம்"
1. 1985- "அன்பின் முகவரி"
1. 1985- "மண்ணுக்கேத்த பொண்ணு"
1. 1985- "ராஜரிஷி"
1. 1985- "நான் சிகப்பு மனிதன்"
1. 1985- "மங்கம்மா சபதம்"
1. 1985- "நேர்மை"
1. 1985- "தண்டனை"
1. 1985- "மனக்கணக்கு"
1. 1986- "விடிஞ்சா கல்யாணம்"
1. 1986- "கண்ணத் தொறக்கணும் சாமி"
1. 1986- "விடுதலை"
1. 1986- "மருமகள்"
1. 1986- "மனிதனின் மறுபக்கம்"
1. 1986- "மௌனம் கலைகிறது"
1. 1986- "வசந்த ராகம்"
1. 1986- "சாதனை"
1. 1986- "ஆனந்தக்கண்ணீர்"
1. 1986- "நம்பினார் கெடுவதில்லை"
1. 1986- "எனக்கு நானே நீதிபதி"
1. 1986- "மிஸ்டர் பாரத்"
1. 1986- "மகாசக்தி மாரியம்மன்"
1. 1986- "மீண்டும் பல்லவி"
1. 1986- "பன்னீர் நதிகள்"
1. 1986- "கோடை மழை"
1. 1987- "வைராக்கியம்"
1. 1987- "குடும்பம் ஒரு கோயில்"
1. 1987- "காதல் பரிசு"
1. 1987- "நாயகன்"
1. 1987- "சட்டம் ஒரு விளையாட்டு"
1. 1987- "ஊர்க்காவலன்"
1. 1987- "முப்பெரும் தேவியர்"
1. 1987- "பேர் சொல்லும் பிள்ளை"
1. 1987- "தாலிதானம்"
1. 1988- "கலியுகம்"
1. 1988- "இது நம்ம ஆளு"
1. 1988- "உன்னால் முடியும் தம்பி"
1. 1988- "தம்பி தங்கக் கம்பி"
1. 1988- "அண்ணாநகர் முதல் தெரு"
1. 1989- "சிவா"
1. 1989- "திருப்புமுனை"
1. 1989- "ராஜநடை"
1. 1989- "ராஜா ராஜாதான்"
# புலமைப்பித்தன்

## திரைப்படப் பட்டியல்

### 1990களில்

1. 1990- "சீதா"
1. 1990- "முதலாளி அம்மா"
1. 1990- "தைமாசம் பூவாசம்"
1. 1990- "அதிசயப் பிறவி"
1. 1990- "பணக்காரன்"
1. 1990- "வாழ்க்கைச் சக்கரம்"
1. 1990- "நடிகன்"
1. 1990- "மௌனம் சம்மதம்"
1. 1990- "ராஜா கைய வெச்சா"
1. 1990- "சிறையில் பூத்த சின்ன மலர்"
1. 1991- "நான் புடிச்ச மாப்பிள்ளை"
1. 1991- "அழகன்"
1. 1991- "ஈரமான ரோஜாவே"
1. 1991- "தந்துவிட்டேன் என்னை"
1. 1991- "இதய வாசல்"
1. 1992- "ஒண்ணா இருக்க கத்துக்கணும்"
1. 1992- "எல்லைச்சாமி"
1. 1992- "முதல் குரல்"
1. 1993- "காத்திருக்க நேரமில்லை"
1. 1993- "எங்க தம்பி"
1. 1993- "பாரம்பரியம்"
1. 1993- "உள்ளே வெளியே"
1. 1993- "தர்மசீலன்"
1. 1993- "தாலாட்டு"
1. 1993- "வள்ளி"
1. 1993- "பத்தினிப் பெண்"
1. 1994- "வியட்நாம் காலனி"
1. 1994- "வீட்ல விசேஷங்க"
1. 1994- "அமைதிப்படை
1. 1995- "தேடிவந்த ராசா"
1. 1996- "ஞானப்பழம்"
1. 1996- "சபாஷ்"
1. 1998- "தர்மா"
1. 1998- "செந்தூரம்"
1. 1999- "ஊட்டி"
1. 1999- "சின்னத்துரை"
# புலமைப்பித்தன்

## திரைப்படப் பட்டியல்

### 2000

1. 2000- "இளையவன்"
1. 2000-"பாரதி"
1. 2001- "சீறிவரும் காளை"
1. 2001-"காசி"
1. 2001-"நந்தா"
1. 2002-"ஜெயம்"
1. 2006-"இம்சை அரசன் 23ஆம் புலிகேசி"
1. 2008- "இந்திரலோகத்தில் நா. அழகப்பன்"
1. 2008-"இனிவரும் காலம்"
1. 2008-"நேற்று இன்று நாளை"
# புலமைப்பித்தன்

## திரைப்படப் பட்டியல்

### 2010களில்

1. 2013- "சித்திரையில் நிலாச்சோறு"
1. 2013- "வாலிபன்"
1. 2014- "தெனாலிராமன்"
1. 2014- "அரிமா நம்பி"
1. 2015- "எலி"
# புலமைப்பித்தன்

## இயற்றிய சில பாடல்கள்

| வரிசை எண் | ஆண்டு | திரைப்படம் | பாடல் | பாடியவர்(கள்) | இசையமைப்பாளர் | குறிப்புகள் |
| --- | --- | --- | --- | --- | --- | --- |
| 1 | 1968 | குடியிருந்த கோயில் | நான் யார் நான் யார் | டி. எம். சௌந்தரராஜன் | ம. சு. விசுவநாதன் | முதல் பாடல் |
| 2 | 1969 | அடிமைப்பெண் | ஆயிரம் நிலவே வா | எஸ். பி. பாலசுப்பிரமணியம், பி. சுசீலா | கே. வி. மகாதேவன் |  |
| 3 | 1972 | நல்ல நேரம் | ஓடி ஓடி உழைக்கணும் | டி. எம். சௌந்தரராஜன் | கே. வி. மகாதேவன் |  |
| 4 | 1973 | உலகம் சுற்றும் வாலிபன் | சிரித்து வாழ வேண்டும் | டி. எம். சௌந்தரராஜன் | ம. சு. விசுவநாதன் |  |
| 5 | 1974 | நேற்று இன்று நாளை | பாடும்போது நான் தென்றல் காற்று | எஸ். பி. பாலசுப்பிரமணியம் | ம. சு. விசுவநாதன் |  |
| 6 | 1979 | கன்னிப்பருவத்திலே | பட்டு வண்ண ரோசாவாம் | மலேசியா வாசுதேவன் | சங்கர் கணேஷ் |  |
| 7 | 1979 | ரோசாப்பூ ரவிக்கைக்காரி | உச்சி வகுந்தெடுத்து பிச்சிப்பூ | எஸ். பி. பாலசுப்பிரமணியம், எஸ். பி. சைலஜா | இளையராஜா | } |
# குவாத்தமாலா நகரம்

**குவாத்தமாலா நகரம்** , மத்திய அமெரிக்க நாடான குவாத்தமாலாவின் தலைநகரமும் மிகப்பெரிய நகரமும் ஆகும். இது குவாத்தமாலா திணைக்களம் மற்றும் குவாத்தமாலா மாநகரசபை ஆகிய உள்ளூராட்சி அலகுகளின் தலைநகரமும் ஆகும். நாட்டின் தென் மத்திய பகுதியில் வல்லே டி லா எர்மிட்டா (Valle de la Ermita) எனும் பள்ளத்தாக்குப் பகுதியில் இந்நகரம் அமைந்துள்ளது. மாயா நாகரிக கால நகரமான *கமினல்ஜுயு* தற்போதைய குவாத்தமாலா நகர எல்லைக்குள் அமைந்துள்ளது. இது அமெரிக்காவின் குறிப்பிடத்தக்க தொல்பொருள் மையங்களில் ஒன்றாகும்.
# மொசாட்

**மொஸாட் ** (, ), விரிவாக **HaMossad leModi'in uleTafkidim Meyuchadim** (புலனாய்வு மற்றும் சிறப்பு நடவடிக்கைகளுக்கான நிறுவனம்) ( **), இஸ்ரேலின் தேசிய புலனாய்வு முகவர்.  
புலனாய்வு தகவல் திரட்டல், மறைமுக நடவடிக்கைகள் மேற்கொள்ளல் என்பன மொஸாட்டின் பொறுப்புக்களாகும். இலக்குகளைக் கொல்லுதல், இஸ்ரேலின் எல்லைக்கு வெளியே துணை இராணுவப் படை செயற்பாடுகளை மேற்கொள்ளல், அலியா முகவர்கள் தடை செய்யப்பட்ட இடத்திலிருந்து யூதர்களை கொண்டு வருதல் மற்றும் உலக அளவில் யூதர்களை பாதுகாத்தல் என்பன மறைமுக நடவடிக்கைகளில் அடங்கும். அமான், சின் பெட் ஆகியவற்றுடன் இஸ்ரேலிய புலனாய்வு சமூகத்தின் உட்பொருட்களில் இதுவும் ஒன்றாக இது காணப்படுகிறது. ஆயினும், இயக்குநர் நேரடியாக பிரதமருக்கு அறிக்கை சமர்ப்பிப்பார்.
# மொசாட்

### குறிக்கோளுரை

மொசாட்டின் பழைய குறிக்கோளுரை, என்றிருந்தது. இது வேதாகமத்தில் இவ்வாறு காணப்படுகின்றது. *நல்யோசனைசெய்து யுத்தம்பண்ணு; ஆலோசனைக்காரர் அநேகரால் ஜெயங்கிடைக்கும்.* (நீதிமொழிகள் 24:6) இக் குறிக்கோளுரை இவ்வாறு பின்னர் மாற்றப்பட்டது. இதன் அர்த்தம்: *ஆலோசனையில்லாத இடத்தில் ஜனங்கள் விழுந்துபோவார்கள்; அநேக ஆலோசனைக்காரர் உண்டானால் சுகம் உண்டாகும்.* (நீதிமொழிகள் XI:14))